b'\n_START_ARTICLE_\nSitruunav\xc3\xa4st\xc3\xa4r\xc3\xa4kki\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 15\xe2\x80\x9317 senttimetri\xc3\xa4. Laji muistuttaa keltav\xc3\xa4st\xc3\xa4r\xc3\xa4kki\xc3\xa4 sek\xc3\xa4 kooltaan ett\xc3\xa4 v\xc3\xa4ritykselt\xc3\xa4\xc3\xa4n, ja ne voivat risteyty\xc3\xa4 kesken\xc3\xa4\xc3\xa4n. Koiras on kirkkaampi ja sen p\xc3\xa4\xc3\xa4 ja alapuoli ovat kokonaan kirkkaan keltaiset. Naaras on alapuolelta hailakamman keltainen. Selk\xc3\xa4 on harmaa, kun taas keltav\xc3\xa4st\xc3\xa4r\xc3\xa4kill\xc3\xa4 se on ruskehtava. Siivell\xc3\xa4 on 2 selke\xc3\xa4\xc3\xa4 valkoista siipijuovaa. Nuori lintu muistuttaa kovasti keltav\xc3\xa4st\xc3\xa4r\xc3\xa4kki\xc3\xa4, eik\xc3\xa4 siin\xc3\xa4 ole keltaista lainkaan. \xc3\x84\xc3\xa4net muistuttavat keltav\xc3\xa4st\xc3\xa4r\xc3\xa4kin \xc3\xa4\xc3\xa4ni\xc3\xa4.\n_START_SECTION_\nLevinneisyys\n_START_PARAGRAPH_\nSitruunav\xc3\xa4st\xc3\xa4r\xc3\xa4kki on aasialainen laji, jonka esiintymisalue laajenee kohti Eurooppaa. Laji pesii Suomessa harvalukuisena.'